A VF-16-ost először Romain Grosjean vitte pályára február 23-án , hivatalos körülmények között, az autó ugyanis egy installációs kört már előtte megtett a barcelonai versenypályán. Az első barcelonai tesztnap folyamán az istálló egy darabig biztatóan körözött a pályán, ám aztán a nap egyetlen piros zászlóját kiváltva, váratlanul leesett Romain Grosjean autójáról az első szárny. Emiatt aztán a francia sokáig bent rostokolt a bokszban, így végül csupán 31 kört tudott megtenni hétfőn. A támaszpilléreknél tört el. A második tesztnapon az előző napi problémát kijavították. Az autó orra valamennyi alumínium és szénszálas anyagból áll, és elméletben, amikor az alumínium felhevül, majd ismét lehűl, lekapcsolódik a szénszálas részről. A pályán a leszorítóerővel és a vibrációval szemben a kötés nem volt elég erős, különváltak, és az orr leesett, így a szárny beszorult az autó alá, majd apró darabokra tört. Ezt felismerve a csapat szerelői leszedték a két kicsi merevítő rudat onnan, ahol az alumínium rész van, tettek köré egy pántot, majd két csavarral rögzítették a tengelyre merőlegesen. A tesztnap végén Esteban Gutiérrez a 6. helyen végzett és 77 kört tett meg. A harmadik tesztnapon délután egy kicsit visszavett Grosjean, miután elektronikai hiba hátráltatta, ezért takaréküzemmódban tesztelt. Végül a lágy gumikkal 1:25,8-as idejével Nico Hülkenberg mögött a 2. lett a szerdai teszten, összesen 82 kört tett meg. A négynapos teszt utolsó napján saját maguk legtermékenyebb napját tudhatták maguk mögött, miután Gutiérrez 89 kört tett meg, ami a 10. legjobb idő volt csütörtökön.